CELEX: 62020TN0496
Language: mt
Date: 2020-08-03 00:00:00
Title: Kawża T-496/20: Rikors ippreżentat fit-3 ta’ Awwissu 2020 – CRII-GEN et vs Il-Kummissjoni

5.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/19
            
         
      Rikors ippreżentat fit-3 ta’ Awwissu 2020 – CRII-GEN et vs Il-Kummissjoni
      (Kawża T-496/20)
      (2020/C 329/37)
      Lingwa tal-kawża: il-Franċiż
      
         Partijiet
      
      
         Rikorrenti: Comité de recherche et d’information indépendantes sur le génie génétique (CRII-GEN) (Pariġi, Franza) u 6 rikorrenti oħra (rappreżentant: C. Lepage, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli;
               
            
                  —
               
               
                  tannulla d-deċiżjoni kontenzjuża;
               
            
                  —
               
               
                  tikkundanna lill-Kummissjoni Ewropea għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħhom kontra d-deċiżjoni tal-Kummissjoni tas-17 ta’ Ġunju 2020 li tiċħad ir-rikors amministrattiv tar-rikorrenti intiż għall-irtirar tal-approvazzjoni mogħtija lill-glifosat, dawn tal-aħħar jinvokaw motiv uniku, ibbażat fuq l-assenza ta’ applikazzjoni tal-prinċipju ta’ prekawzjoni. Skont ir-rikorrenti, il-prinċipju ta’ prekawzjoni jiġġustifika fil-fatt l-adozzjoni ta’ miżuri restrittivi fir-rigward tal-awtorizzazzjoni tal-glifosat, li twassal għaldaqstant għal eżami mill-ġdid, jew għal irtirar tal-awtorizzazzjoni tiegħu. F’dan ir-rigward, huma jsostnu li numru bla għadd ta’ studji juru r-riskju kemm karċinoġeniku kif ukoll ta’ perturbazzjoni endokrinali tal-glifosat u tal-prodotti dderivati minnu. Barra minn hekk ir-rabta progressivament murija bejn il-pestiċidi li jniġġsu l-atmosfera u l-Covid-19 timplika neċessarjament eżami mill-ġdid tal-awtorizzazzjoni tal-glifosat fid-dawl ta’ dawn iċ-ċirkustanzi l-ġodda.